ཁོང་མོས་གསུངས་གསལ་ལྟར་ན་ཤིང་གི་ཁྱིམ་ཆས་འདི་དག་ཚང་མ་ཁོང་མོའི་ཕ་ཡུལ་ཨིན་ཡུལ་ནས་འདིར་གནམ་ཐོག་དབོར་འདྲེན་བྱས་བཞག་པ་ཤ་སྟག་ཡིན་པ་མ་ཟད།དེ་དག་དབོར་གླ་སྒོར་མོ་ཧ་ཅང་མང་པོ་སྟེར་ཡོད་པ་རེད་གསུངས་བྱུང་།ང་ནི་གནས་སྟངས་དེར་དོན་མེད་དང་དགོས་མེད་ལྟར་མཐོང་སྣང་དང་ཁོང་མོའི་བྱེད་སྟངས་སམ་ཤིང་གི་ཁྱིམ་ཆས་ཕོན་ཆེ་འདི་འདྲ་གནམ་ཐོག་ནས་དབོར་འདྲེན་བྱས་པ་དེར་ཧོན་འདྲ་འཐོར་བ་ལྟར་བྱུང་ལ་ངས་ཁོང་མོར་ཤིང་ཆས་དེ་དག་དབོར་སར་དངུལ་སྒོར་མང་པོ་དེ་འདྲ་སྤྲད་ནས་ངོ་མ་ཕངས་པ་ལ་ཞེས་ཟེར་ཁུལ་ལ་ཁོང་མོས།ང་ནི་ཁྱིམ་ཆས་འདི་དག་ལ་ཧ་ཅང་དགའ་པོ་ཡོད།དེ་དག་ནི་ངས་བཟའ་ཟླ་ཁོང་གིས་ངེད་གཉིས་ཆང་ས་རྒྱག་པའི་མཛད་སྒོའི་ཆེད་དུ་མཉམ་དུ་ཁྲོམ་དུ་སོང་ནས་ཉོས་པ་རེད།ངེད་གཉིས་དགའ་རོགས་སྒྲིག་བཞིན་པའི་སྒང་ལ་བསམ་པ་གཅིག་མཐུན་གྱིས་ཕྱོགས་གཉིས་ཀས་ལོ་མང་པོའི་རིང་ལ་དཀའ་སྤྱད་འབད་བརྩོན་གྱིས་བསགས་བསགས་སྒྲུབ་སྒྲུབ་བྱས་པའི་དངུལ་མང་ཆེར་ཁྱིམ་ཆས་འདི་ཚོར་བཏང་ཟིན་པ་རེད་ལ།ཅ་དངོས་འདི་དག་ནི་ད་ཆ་མོས་འདས་སོང་གི་ལོ་རྒྱུས་ལ་ཕྱི་དྲན་བྱེད་སའི་དྲན་རྟེན་ཡག་ཤོས་ཡིན་པ་དང་།ལོ་འགའི་སྔོན་དུ་འདས་གྲོངས་སུ་གྱུར་ཟིན་པའི་བཟའ་ཟླ་ལ་དྲན་རྟེན་གཙོ་བོ་ཡིན་ཟེར།